J E G Y Z Ő K Ö N Y V
Készült: Újszász Város Képviselő-testület 2010. szeptember 21-én tartott soron következő ülésén.
M U T A T Ó
Napirendi pont:	Határozat szám:
1.		Újszász Város Polgármesteri Hivatala  	96/2010.
2007-2010. években végzett tevékenységéről szóló
beszámoló elfogadásáról.

2.	A Gimnázium, Műszaki Szakközépiskola és Kollégiuma	97/2010.
tanév értékeléséről szóló beszámoló elfogadásáról.

3.	A Zagyvaparti Idősek Otthona tevékenységéről szóló	98/2010.
beszámoló elfogadásáról.

4.	Újszász Város Önkormányzat 10/2010. (IX.22.) rendelete a 2/2010. (II.16.) Újszász Város Önkormányzat 2010. évi költségvetéséről szóló rendelet módosításáról.

5.	Újszász Város Önkormányzat 11/2010. (IX.22.) rendelete Újszász Város Önkormányzatának 2010. évi költségvetésének I. félévi teljesítéséről.

6.	A Bursa Hungarica Felsőoktatási Önkormányzati Ösztöndíjpályázat	99/2010. 
2011. évi fordulójához történő csatlakozásról és on-line
adatbázisának használatáról.

7.	Az Újszászi általános iskola, óvoda, bölcsőde, pedagógiai 	100/2010. 
szakszolgálat Nevelési Központ Alapító Okiratának módosításáról.

8.	A Jász-Nagykun-Szolnok Szakképzés-szervezési Társulás	101/2010. 
létrehozásáról és működtetéséről szóló megállapodás módosításáról.

9.	A ÉAOP-4.1.1/2/2F-2008-0004 kódszámú, a „Modernizáció és	102/2010. 
tartalmi fejlesztés az egyenlő esélyekért Újszászon” című
pályázattal összefüggő eszközbeszerzésre közbeszerzési
eljárás megindításáról.

10.	Újszász Város Önkormányzat 2010. évi Közbeszerzési Tervének	103/2010.
módosításáról. 

11.	Képviselői tiszteletdíj közcélú felajánlásáról.	104/2010.
(Dr Szóró Magdolna képviselő)

12.	Képviselői tiszteletdíj közcélú felajánlásáról.	105/2010.
(Bálint Ferenc bizottsági tag)

13.	Képviselői tiszteletdíj közcélú felajánlásáról.	106/2010.
(Szabó Győző képviselő)

B e j e l e n t é s e k

J E G Y Z Ő K Ö N Y V

Készült: Újszász Város Képviselő-testület 2010. szeptember 21-én tartott soron következő 
               ülésén. 

Jelen vannak: Molnár Péter polgármester, Kaló Istvánné alpolgármester, Dr Baky Endre, 
               Battyányi Józsefné, Bogárné Simon Klára, Eszes János, Mérész József, Molnár 
               Dezsőné, Petrik Ferenc, Répási Csabáné Tóth Rozália, Rózsa György, Szabó Győző 
               és Dr Szóró Magdolna képviselők.

Meghívottak közül jelen vannak: Boros Péterné jegyző, Rónavölgyi Sándor a Helyi Cigány 
               Kisebbségi Önkormányzat Elnöke, bizottságok jegyzőkönyvvezetői, a napirendek 
               meghívottai.

Molnár Péter polgármester: Köszönti az ülésen megjelenteket. Megállapítja, hogy a 14 fő képviselő közül 13 fő jelen van, így az ülés határozatképes, és azt megnyitja. Tájékoztatja a testület tagjait, hogy Szórád Róbert képviselő távolmaradását előre bejelentette.
Javaslatot tesz az ülés napirendi pontjaira, mely megegyezik a most kiosztott napirendi pontokkal. 
Kéri a képviselő-testületet, hogy a napirendi pontokkal kapcsolatban kérdéseiket, javaslataikat tegyék meg. 
Mivel javaslat nem hangzott el, kéri a testület tagjait, hogy a napirendi pontokkal kapcsolatban szavazzanak.

A képviselő-testület 13 igen szavazattal, ellenszavazat és tartózkodás nélkül a napirendi pontokat elfogadja és az ülésre felveszi.

Molnár Péter polgármester: A napirendi pontok tárgyalása előtt kéri a testület tagjait és a jelenlévőket, hogy Dr Ördög Lajos Pro Urbe Díjas kitüntetettre egy perces néma felállással emlékezzenek.

1.	Napirendi pont megtárgyalása:
(Újszász Város Polgármesteri Hivatal 2006-2010 között végzett tevékenységéről szóló beszámoló megtárgyalása.)

Molnár Péter polgármester: Köszönti a megjelent dolgozókat. Az anyagot valamennyi bizottság megtárgyalta. Kéri a bizottságok elnökeit, hogy tájékoztassák a testületet a bizottságok javaslatairól.

Dr Baky Endre: A Jogi, Ügyrendi, Összeférhetetlenségi és Vagyonnyilatkozatot nyilvántartó, valamint Közbiztonsági Bizottság elfogadásra javasolja az előterjesztést.

Rózsa György: A Településfejlesztési és Környezetvédelmi Bizottság szintén megtárgyalta és elfogadásra javasolja az előterjesztést.

Bogárné Simon Klára: Az Oktatási, Kulturális és Sport Bizottság elfogadásra javasolja az előterjesztést. 

Mérész József: A Pénzügyi és Vagyongazdálkodási Bizottság szintén elfogadásra javasolja az előterjesztést.

Dr Szóró Magdolna: A Szociális, Egészségügyi és Foglalkoztatási Bizottság elfogadásra javasolja ez előterjesztést.

Szabó Győző: A Tájékoztatási, Kommunikációs és PR Bizottság elfogadásra javasolja az előterjesztést.

Molnár Péter polgármester: Megkéri Boros Péterné jegyzőt, hogy a beszámolóval kapcsolatban tegye meg esetleges kiegészítését.

Boros Péterné jegyző: Elmondja, hogy a dolgozók maguk készítették az előterjesztést és a képviselő-testület végrehajtó szerveként a 2007-2010. évek tevékenységéről hű tükörként tárja a testület elé az elvégzett munkát. Megköszöni a kollégák nevében is a testületnek az együttműködését és azon voltak, hogy a rájuk bízott feladatokat maradéktalanul ellássák.

Molnár Péter polgármester: Köszöni a kiegészítést. Kéri a testület tagjait, hogy tegyék meg hozzászólásaikat.

H o z z á s z ó l á s o k

Mérész József: Köszönetét fejezi ki maga és a pénzügyi bizottság valamennyi tagja nevében is, hogy egy átfogó, hétköznapi nyelven is érthető, szakmailag nagyon igényes tájékoztatást kaphattak, ami minősíti a hivatal és az itt dolgozók munkáját, megköszöni az elvégzett eddigi tevékenységet.

Dr Baky Endre: A bizottsági ülésen is elhangzott, de most is elmondja, hogy köszöni a hivatal munkáját. Elhangzott, hogy létezik okmányturizmus, de már pénzügyi turizmus is, ugyanis Újszászon több pénzügyi területen is elsőként tettek intézkedéseket, és más településen Újszászhoz fordulnak segítségért. Bízik benne, hogy a következőkben is találkoznak még és sikeres munkát, jó egészséget kíván.

Dr Szóró Magdolna: Elhangzott a bizottsági ülésen Molnár Dezsőné részéről, hogy nagyon jó lett volna, ha a ciklus elején kaptak volna ilyen anyagot és így másként is tudták volna irányítani a hozzájuk forduló lakosokat és a kitüntetés adományozásánál is ennek a tudatában másként látták volna az emberek ezt a munkát. 
Úgy gondolja, hogy a következő Önkormányzati testületben dolgozók is jól fogják tudni használni. 

Eszes János: A Szakmai Díj átadásánál személyesen gratulált a dolgozóknak, és jövőre szeretné a gratulációt megismételni. 

Bogárné Simon Klára: Tiszta szívből, és szeretettel köszöni a dolgozók munkáját, és úgy gondolja, hogy a lakosság nevében is köszönetet mondhat. Büszkeséggel mondta el a felterjesztést az ünnepségen. Tisztességgel és becsülettel álltak helyt a választásokon is. 

Rózsa György: Gratulál a Képviselő-testületnek, hogy azokat a döntéseket meghozta, amivel Újszász ilyen fejlődésnek indult. Azért gratulál a hivatalnak, mert a testület hiába hoz döntéseket, ha a végrehajtás nem valósul meg. A Szakmai Díjat a testület adományozta, amihez szívből gratulál ebben nem is volt vita köztük.

Szabó Győző: Intézményvezetőként megítélve a hivatal dolgozóival való kapcsolatot jónak tartja minden segítséget megkapott és köszöni az együtt munkálkodást. 

Molnár Péter polgármester: Az önkormányzati testület is büszke lehet arra, hogy ilyen hivatali dolgozók vannak. Az elmúlt években úttörő  utat jártak be ugyanúgy a pénzügyi vonalon, mint pályázati és egyéb államigazgatási tekintetben is. Példaképp említheti pályázatokhoz kapcsolódó fedezetkezelő elérését, közmunkaprogram szervezését. Nagyon sajnálja, hogy nem tudja jobban dotálni ezt a munkát, hiszen sokszor órákat napokat dolgoznak pénz és szabadidő megváltás nélkül. Sok esetben a szabadság kiadása nehézségbe ütközik. Azt kívánja, hogy a következő testület is legyen jó gazdája a hivatalnak és érjenek el további szép sikereket. 
Mivel több hozzászólás nem hangzott el, kéri a testület tagjait, hogy szavazzanak.

A képviselő-testület 13 igen szavazattal, ellenszavazat és tartózkodás nélkül az alábbi határozatot hozza:

96/2010. (IX.21.) számú h a t á r o z a t

Újszász Város Polgármesteri Hivatala 2007-2010. években végzett tevékenységéről szóló beszámoló elfogadásáról.

Újszász Város Képviselő-testülete megtárgyalta Újszász Város Polgármesteri Hivatala 2007-2010. években végzett tevékenységéről szóló beszámolót, melyet jóváhagyólag elfogad, és egyben megköszöni a hivatal vezetőinek és dolgozóinak a hivatal működéséhez nélkülözhetetlen, fáradhatatlan munkáját.

Erről: 1./ Boros Péterné jegyző,
          2./ Molnár Péter polgármester,
          3./ Képviselő-testület tagjai
               é r t e s ü l.-

2.	Napirendi pont megtárgyalása:
(A Gimnázium, Műszaki Szakközépiskola és Kollégiuma tanév értékeléséről szóló beszámoló megtárgyalása.)

Molnár Péter polgármester: A képviselő-testület elé került egy kiegészítés az Igazgató Úr részéről. 
Kéri az Oktatási, Kulturális és Sport Bizottság elnökét, hogy tájékoztassa a testületet a bizottság javaslatáról.

Bogárné Simon Klára: Az oktatási bizottság a most megkapott kiegészítéssel együtt elfogadásra javasolja a beszámolót.

Molnár Péter polgármester: Elmondja, hogy számára nem ismeretlen a gimnáziumban folyó munka, a testület is minden évben megkapta a részletes beszámolót a munkáról. A mostani beszámolóból kimaradt az egyébként megszokott diavetítés az elmúlt hónapokban a gimnáziumban folyó felújítás miatt. Elmondja, hogy a tanítás a gimnáziumban nem szeptember 1-jén kezdődött, hanem az elmúlt héten és a teljesen felújított, minden követelménynek megfelelő konyha hétfőtől közel 800 gyerekre főz. A beruházás egyik fő célja ezzel teljesült.
Kéri a testület tagjait, hogy tegyék meg hozzászólásaikat.

H o z z á s z ó l á s o k

Eszes János: Kérdezi, hogy mennyi az intézmény tartozása?

Rózsa György: Elmondja, hogy körülbelül összesen 10 millió forint.

Eszes János: Mennyi az új konyha kapacitása?

Rózsa György: Jelenleg 700 fő a kapacitása.

Petrik Ferenc: Elmondja, hogy meglepte, hogy a 10. osztályos tanulóknál írás-olvasás kompetencia felmérés van. Ha ez így halad, hová jutnak, butul a társadalom? A kollégiummal kapcsolatban nem olvasott a beszámolóban. Meglepte a hiányzásról írt rész is. Alapvetően követelmény, hogy a gyereknek legyen felelősségérzete hogy iskolába kell járni, fontos a hiányzásokra való odahatás.

Rózsa György: Elmondja, hogy a beszámolóját a tavalyi évben elkészített és átadott munkatervre építette, hogy az iskola ennek hogyan felelt meg. Az önkormányzat által elnyert TÁMOP pályázat 25-26 millió forint támogatást hozott az iskolának, illetve ugyanilyen értékes volt a kollégáinak a továbbképzéseken való részvétel. A tartalmi fejlődés ennek köszönhető, a tárgyi feltételek fejlesztése most folyik szintén önkormányzati pályázat útján. A képviselő úr által említett felmérés országos szintű, minden páros évfolyamot érint. Minden évben van kompetencia felmérés, amiből kiderül, hogy bár a matematika oktatás erős Magyarországon, de annak alkalmazása főleg a szövegértés európai szinten nem felel meg az európai feltételeknek. Ezért alakították át az érettségit is és az oktatást is annak érdekében, hogy a gyerekek alkalmazni tudják. Országos szinten a felmérésben mind az általános iskola, mind a gimnázium átlag fölött teljesít. A kiegészítésben a gimnázium gazdasági helyzetét tárgyalja. A kollégiummal kapcsolatban az anyagban már írt. Jelenleg kevés a diák, összesen 21 diák van, hiába vannak öt megyéből és 48 településről, minden település jól elérhető autóbusszal és vonattal. Évek óta jellemző, hogy a fűtési időszak kezdetétől a diákok beköltöznek és májusban kiköltöznek a kollégiumból. A kollégiumi ellátás ingyenes, a szülőknek 7.500.-Ft-ba kerül egy hónapban a gyerek egész napi ellátása. A kollégium jelenleg hivatalosan 40 férőhelyes. Mindegyik szobában van fürdőszoba, a gyerekek nagyon jó körülmények között lakhatnak. A diákok létszáma az iskolában jelenleg 565 fő.

Battyányi Józsefné: A kollégiumot egyéb szálláslehetőségként is lehet használni, ami még bevételt is hozhat.

Rózsa György: Ha csak a városnapot vesszük figyelembe, a külföldi delegációk itt voltak elhelyezve.

Dr Szóró Magdolna: Köszönettel tartoznak Rózsa György Igazgató Úrnak azért, amit a felújítás során az iskolában végigcsinált. Bármilyen műszaki ellenőrnél különb munkát végzett. Köszöni a dolgozóknak is a munkáját. Komoly munka zajlott és szerencse, hogy szeptember 13-án el tudott indulni az iskola. 

Rózsa György: Nem merte felvállalni a felelősséget, hogy 1-jén induljon az iskola a lógó vezetékek között. A belső munkákkal hamarosan végeznek, mindenkit szeretettel látnak az iskolában. 

Szabó Győző: Szeretné megköszönni a tantestületnek azt a munkát, ami az intézményben folyik, hiszen Újszász város nagy értéke, hogy van egy ilyen középiskola ami idegeneket vonz és sok értelmiségi jön ide dolgozni. Az intézményben színvonalas munka folyik és ez a beruházás változtat is a város arculatán. Kíváncsi arra, hogy ez az újfajta fűtési módszer hogyan fog működni. Ha beválik, akkor nagyon büszkék lehetnek rá. 

Molnár Péter polgármester: Mivel több hozzászólás nem hangzott el, kéri a testület tagjait, hogy szavazzanak.

A képviselő-testület 13 igen szavazattal, ellenszavazat és tartózkodás nélkül az alábbi határozatot hozza:

97/2010. (IX.21.) számú h a t á r o z a t

a Gimnázium, Műszaki Szakközépiskola és Kollégiuma tanév értékeléséről szóló beszámoló elfogadásáról.

Újszász Város Képviselő-testülete megtárgyalta a Gimnázium, Műszaki Szakközépiskola és Kollégiuma tanév értékeléséről szóló beszámolót, melyet jóváhagyólag elfogad, és egyben megköszöni az intézmény igazgatójának, vezetőinek és dolgozóinak az intézmény működéséhez nélkülözhetetlen, fáradhatatlan munkáját.

Erről: 1./ Rózsa György igazgató,
          2./ Képviselő-testület tagjai,
          3./ Boros Péterné jegyző
               é r t e s ü l.-

3.	Napirendi pont megtárgyalása:
(A Zagyvaparti Idősek Otthona tevékenységéről szóló beszámoló megtárgyalása.)

Molnár Péter polgármester: Üdvözli Nyitrainé Kiss Katalin Igazgató Asszony és Bakó Józsefné főnővért. 
Kéri a Szociális, Egészségügyi és Foglalkoztatási Bizottság elnökét, hogy tájékoztassa a testületet a bizottság javaslatáról.

Dr Szóró Magdolna: A szociális bizottság elfogadásra javasolja a beszámolót.

Molnár Péter polgármester: Kéri a testület tagjait, hogy tegyék meg hozzászólásaikat.

H o z z á s z ó l á s o k

Petrik Ferenc: Kérdezi, hogy azután a sok probléma után, amit leírt a beszámolóban, az Igazgató Asszony hogyan látja az intézmény jövőjét? Gratulál a beszámolóhoz, ebből olyan információkhoz jutott, amikhez eddig soha. A szociálisan érzékeny MSZP akkor csökkentette a normatíva támogatást 8-9%-kal egyik évről a másikra. Az intézményben borzasztó állapotok uralkodnak, az elfogadható légkör a dolgozók szakmai hozzáértésének és a betegekkel való törődésnek az eredménye. Az intézményben lakók átlagos életkora 78 év. Nagyon szép kor.

Nyitrainé Kiss Katalin: Köszönti a képviselőket és a megjelenteket. Elmondja, hogy lassan a munkájából is eltelt egy év. Bízik benne, hogy a várakozásoknak megfelelően végezte a tevékenységét. Nagyon nehéz körülmények között dolgoznak, de dolgoznak és nekik is az a fontos, hogy van hol dolgozni. Átívelik a nehézségeket és bíznak benne, hogy a jövőbeni testület is lehetővé teszi számukra, hogy dolgozzanak.

Mérész József: Mint képviselő is szeretné megköszönni a dolgozóknak a nehéz körülmények között végzett munkát. Azt kéri az új testülettől, hogy legalább annyira támogassa ezt az intézményt is, mint egyéb intézményeket, mert úgy hiszi, hogy nem volt senki előtt ismeretlen, hogy erre az intézményre kevés pénz lett fordítva és sajnos ilyen körülmények között kell dolgozniuk. A fejlesztésre szükség van azért is, hogy ez a szakmai színvonal ne essen vissza és továbbra is legyen olyan elismert a szakmai munka. A szociális otthoni alapítvány kuratóriumának elnökeként elmondja, hogy továbbra is támogatják az intézményt, mint ahogy tették azt az 50. évfordulóra tartott ünnepségen és a felújításnál is. Kérdezi, hogy a III. és IV. épület elektromos hálózat felújítása megtörténik-e még? A térítési díjat a végtelenségig nem lehet húzni, mert nem tudják megfizetni.

Nyitrainé Kiss Katalin: Elmondja, hogy az érintésvédelmi szabályzat több oldalon keresztül taglalja, hogy milyen életveszélyhez közeli helyzetek vannak. Villanyszerelőt tudtak alkalmazni, aki nagy segítségükre van abban, hogy ezeket az érintésvédelmi problémákat meg tudják oldani. 3 millió forintot nem tudnak erre fordítani az intézmény költségvetéséből. Ez elsősorban az új épületet érinti. Nagyon jelentős életveszélyt elkerülő munkákat tudtak elvégezni. Jelenleg folyamatban van a felülvizsgálata annak, hogy mi az amit meg tudnak valósítani és miben kérik a fenntartó segítségét.

Battyányi Józsefné: Sok szeretettel köszöni az összes dolgozónak azt az embert próbáló munkát, amelyben részt vesznek és hogy olyan szeretettel ápolják az ottlévő betegeket. Felejthetetlen számára a családi nap és az ünnepség. Nagyon hiányzik a lift az új épületben. Van olyan gondozott, aki nem tudott volna lemenni, ha nincsenek ott a hozzátartozói. 

Dr Baky Endre: Az ott végzett munka ember feletti, bízik benne, hogy ez a szakmai munka tovább folytatódik és a tartalom megvan abban a kis formában, aminek szeretnének minőséget adni. Ez a minőség elkezdődött. 

Molnár Péter polgármester: Elmondja, hogy az elmúlt nyolc évben háromszor pályáztak címezett támogatásra, SAPARD pályázatra, Norvég Alapra, több akadálymentes pályázatra. A legutóbbi pályázatba a lift is be volt építve. Olyan kicsi volt a forrás, hogy az a lift amit beszereztek nem fért volna bele. Ez a pályázat minden évben ki volt írva. Bíznak benne, hogy lehet még pályázni rá a jövőben is. Bízik benne, hogy a mindenkori kormányzatok annyira szociálisan érzékenyek a válságban és azon kívül is, hogy ezt a támogatást és a normatívát megemelik. Nem bízik ebben. Alapvetően probléma, hogy az Európai Unióban az ilyen típusú ellátás nem létezik. Az EU-ban az emberek 68 év alatt gazdaságilag biztonságban vannak és öreg korukra bemennek egy emeltszintű intézménybe. Ha ezt az intézményt bevitték volna kistérségi szintű feladatellátásba, akkor 30%-kal több normatívát kaptak volna. A testület dönti el, hogy mit helyez előtérbe. Az intézménynél kiépült a tűzjelző rendszer, új gépjárműve van. Természetesen rengeteg minden kell még. A következő testületeknek könnyebb dolga lesz mint az előzőeknek voltak, hiszen infrastrukturálisan szinte valamennyi intézmény rendben van, egyedül a polgármesteri hivatal és a szociális otthon nincs. A hivatalban az okmányirodára tudtak pénzt költeni pályázat útján. A kastély épület felújítása folyamatban van, a pótmunkák folynak és bízik benne, hogy november végére el is készülnek. Az ott dolgozók óriási munkát végeznek. A költségvetés tervezésénél el kell dönteni hogy mire mennyit fordít az önkormányzat. A település ÖNHIKI-s és nagyon alacsony az iparűzési adó bevétele. Elmondja, hogy a munkahelyteremtéshez nagyon nagy akarat kell. Engedélyezés alatt van egy 1,5 mW-os erőmű létesítése. 20-30 embert fognak tudni alkalmazni. Visszatérve az intézményhez jól ismeri az intézményt, az ott folyó munkát, amelyet mindig megköszön és tudja az apró problémákat is. Tudja, hogy az Igazgató Asszony mennyi mindent megtett ami elvárható és hogy jó irányba haladnak.
Mivel több hozzászólás nem hangzott el, kéri a testület tagjait, hogy szavazzanak.

A képviselő-testület 13 igen szavazattal, ellenszavazat és tartózkodás nélkül az alábbi határozatot hozza:

98/2010. (IX.21.) számú h a t á r o z a t

a Zagyvaparti Idősek Otthona tevékenységéről szóló beszámoló elfogadásáról.

Újszász Város Képviselő-testülete megtárgyalta a Zagyvaparti Idősek Otthona tevékenységéről szóló beszámolót, melyet jóváhagyólag elfogad, és egyben megköszöni az intézmény igazgatójának, vezetőinek és dolgozóinak az intézmény működéséhez nélkülözhetetlen, fáradhatatlan munkáját.

Erről: 1./ Nyitrainé Kiss Katalin Igazgató,
          2./ Képviselő-testület tagjai,
          3./ Boros Péterné jegyző
               é r t e s ü l.-

4.	Napirendi pont megtárgyalása:
(Újszász Város Önkormányzat 2010. évi költségvetési rendeletének módosításáról szóló rendelet-tervezet megtárgyalása.)

Molnár Péter polgármester: Az előterjesztést valamennyi bizottság megtárgyalta. Kéri a bizottságok elnökeit, hogy tájékoztassák a testületet a bizottságok javaslatairól.

Dr Baky Endre: A Jogi, Ügyrendi, Összeférhetetlenségi és Vagyonnyilatkozatot nyilvántartó, valamint Közbiztonsági Bizottság elfogadásra javasolja az előterjesztést.

Rózsa György: A Településfejlesztési és Környezetvédelmi Bizottság szintén megtárgyalta és elfogadásra javasolja az előterjesztést.

Bogárné Simon Klára: Az Oktatási, Kulturális és Sport Bizottság elfogadásra javasolja az előterjesztést. 

Mérész József: A Pénzügyi és Vagyongazdálkodási Bizottság szintén elfogadásra javasolja az előterjesztést.

Dr Szóró Magdolna: A Szociális, Egészségügyi és Foglalkoztatási Bizottság elfogadásra javasolja ez előterjesztést.

Szabó Győző: A Tájékoztatási, Kommunikációs és PR Bizottság elfogadásra javasolja az előterjesztést.

Molnár Péter polgármester: Kéri a testület tagjait, hogy tegyék meg hozzászólásaikat. Mivel hozzászólás nem hangzott el, kéri, hogy szavazzanak.

A képviselő-testület 12 igen szavazattal, 1 tartózkodással és ellenszavazat nélkül megalkotja

Újszász Város Önkormányzat
10/2010. (IX.22.) rendelete

a 2/2010. (II.16.) Újszász Város Önkormányzat 
2010. évi költségvetéséről szóló rendelet 
módosításáról.

A rendelet teljes szövegét a jegyzőkönyv
……….sz. melléklete tartalmazza.

5.	Napirendi pont megtárgyalása:
(Újszász Város Önkormányzat 2010. I. félévi költségvetési előirányzatainak teljesítéséről szóló előterjesztés megtárgyalása.)

Molnár Péter polgármester: Az előterjesztést valamennyi bizottság megtárgyalta. Kéri a bizottságok elnökeit, hogy tájékoztassák a testületet a bizottságok javaslatairól.

Dr Baky Endre: A Jogi, Ügyrendi, Összeférhetetlenségi és Vagyonnyilatkozatot nyilvántartó, valamint Közbiztonsági Bizottság elfogadásra javasolja az előterjesztést.

Rózsa György: A Településfejlesztési és Környezetvédelmi Bizottság szintén megtárgyalta és elfogadásra javasolja az előterjesztést.

Bogárné Simon Klára: Az Oktatási, Kulturális és Sport Bizottság elfogadásra javasolja az előterjesztést. 

Mérész József: A Pénzügyi és Vagyongazdálkodási Bizottság szintén elfogadásra javasolja az előterjesztést.

Dr Szóró Magdolna: A Szociális, Egészségügyi és Foglalkoztatási Bizottság elfogadásra javasolja ez előterjesztést.

Szabó Győző: A Tájékoztatási, Kommunikációs és PR Bizottság elfogadásra javasolja az előterjesztést.

Molnár Péter polgármester: Kéri a testület tagjait, hogy tegyék meg hozzászólásaikat. 

H o z z á s z ó l á s o k

Petrik Ferenc: Elmondja, hogy letöltötte az internetről az Önkormányzat gazdálkodására vonatkozó adatokat. Az Újszászi Híradóban a hiteltartozásról még keveset is mondott, ugyanis 330 millió forint. A Polgármester Úr mindig azt emlegeti, hogy 10-szeresére nőtt az önkormányzat vagyona, de a hitelállománya is. 2002-ben a városgyűlésen elmondta, hogy már az akkori testület 30 millió forgóeszköz hitellel adta át a stafétabotot, ehhez képest ma már hol tartanak? Kérdezi, hogy mit tartalmaz az a tétel, hogy függő bevételek mínusz 49 millió 629 ezer forint.

Kaló Istvánné: Elmondja, hogy a függő kiadást és bevételt egyszerre kell figyelembe venni. Bérszámfejtéshez kapcsolódó elszámolások. Először megterhelődik a nettó tétel és azt követően a következő hónapban jelentkezik a MÁK különbözet, ezek a függő tételek.

Szűcsné Horváth Ágnes: Tartalmazhat olyan tételt is, hogy bevételként megjelenik az önkormányzatnál, de ténylegesen nem tudják, hogy az önkormányzatot illeti-e. Jelenleg ilyen tétel nincs.

Petrik Ferenc: Az elkövetkező időszakban nagyon nehéz helyzetben lesz a testület, főleg 2013-tól, mert a 20 millió forintos fejlesztési bevételt kamatra és törlesztőrészletre lehet fizetni. Bíznak az elkövetkezendő vezető akaratában. Nincsenek a fejlődés útjában, de ha bárki elmegy az Akácfa útra a 20-22 szám alatt megnézheti a 60 millió forintos utat. Már annak idején is egy centiméteres aszfaltot készítettek. A Dózsa György útra mennyit költött már az önkormányzat, és ott is meg lehet nézni, hogy négy centiméteres utat vágnak át. Bízik benne, hogy most megfelelően készítik el, mert akkor újra probléma lehet. A zúzott mart aszfaltúttal kapcsolatban a Polgármester Úr azt mondta, hogy azért nem lett megfelelő a Tavasz utca, mert nem jó időben készült, ugyanis 30-35 oC kell az út megfelelő minőségéhez. A Bakó utcában 16 oC-ban csinálták az utat, pedig ennek az útfelújításnak is van műszaki ellenőre. Nem a mart aszfalt ellen van, hanem a felhasználása nem megfelelő. Ezt azok fizetik meg, akik Újszászon élnek. 

Molnár Péter polgármester: Elmondja, hogy amikor az önkormányzathoz került 2002-ben, tetemes adóssága volt a városnak, a közvilágítás korszerűsítés kapcsán havonta 600.000.-Ft-ot, éves szinten 7 millió forintot kellett fizetni. Jelenleg mennyi az adóssága az önkormányzatnak? Közel 100 milliót terveztek be, a valódi adósságállomány 160 millió forint, amely nem működési hitel hanem fejlesztési hitel. Ebből készült el az óvoda, az iskola, a bölcsőde és az utak. Az uniós támogatás segítségével az önkormányzat egy forintja mellé 9 forintot tesznek. Szolnok városának 8,5 milliárd forint a kötvénykibocsátása. Ha a költségvetési számokat veszi alapul, akkor Újszászon legalább 800 millió forint hitelnek kellene lenni ahhoz, hogy arányaiban utolérjék Szolnok adósságállományát. Meg kell érteni, hogy gazdasági válság van, vannak normatíva visszavonások, és jövőre is lesz szigorítás. Ez számára nem pártpolitikai kérdés. A szeme előtt mindig Újszász volt. Az útépítéssel kapcsolatban a Tavasz utcába nem jó anyagot szállítottak le, a most húzott aszfaltanyag jó minőségű és egy év garanciát vállalt a vállalkozó. A cél az volt, hogy az utak járhatóak legyenek és bármely utcában néhány méter után aszfaltos útig lehet eljutni. Ez a 112 milliós beruházás, ami folyik a városban jó befektetés. Nem aszfalt út, de sokkal jobb mint volt. A településen 23 kilométer útból 10 kilométer mart aszfaltos. Az elmúlt nyolc évben jól pályázott a város.

Petrik Ferenc: Így bárki tudott volna utat építeni, 20 év múlva milyen út lesz ebből és mennyi adót kell fizetni?

Dr Szóró Magdolna: Nem többet, hanem kevesebbet fizetnek.

Molnár Péter polgármester: Mivel több hozzászólás nem hangzott el, kéri a testület tagjait, hogy az előterjesztéssel kapcsolatban szavazzanak.

A képviselő-testület 10 igen szavazattal, 1 ellenszavazattal és 2 tartózkodással megalkotja

Újszász Város Önkormányzat
11/2010. (IX.22.) rendelete

Újszász Város Önkormányzatának 2010. évi költségvetésének I. félévi teljesítéséről.

A rendelet teljes szövegét a jegyzőkönyv
……….sz. melléklete tartalmazza.

6.	Napirendi pont megtárgyalása:
(A Bursa Hungarica Felsőoktatási Önkormányzati Ösztöndíjpályázat 2011. évi fordulójához történő csatlakozásról szóló előterjesztés megtárgyalása.)

Molnár Péter polgármester: Az előterjesztést tárgyalta a Szociális, Egészségügyi és Foglalkoztatási Bizottság, valamint az Oktatási, Sport és Kulturális Bizottság. Kéri a bizottságok elnökeit, hogy tájékoztassák a testületet a bizottságok javaslatairól.

Dr Szóró Magdolna: A Szociális, Egészségügyi és Foglalkoztatási Bizottság elfogadásra javasolja ez előterjesztést.

Bogárné Simon Klára: Az Oktatási, Kulturális és Sport Bizottság elfogadásra javasolja az előterjesztést. 

Molnár Péter polgármester: Kéri a testület tagjait, hogy tegyék meg hozzászólásaikat. 

H o z z á s z ó l á s o k

Répási Csabáné Tóth Rozália: Elmondja, hogy minden évben csatlakozik a testülethez ehhez a pályázati lehetőséghez és minden évben a bizottságoknak igen erős fejtörést okoz a döntés, mert sajnos vannak olyan jogi kiskapuk, amelyek kibúvókat adhatnak a nem éppen szociálisan rászorulóknak a támogatásra. Kérdezi, hogy mennyi a támogatás összege?

Molnár Péter polgármester: Az önkormányzat 4.000.-Ft/hó összegű támogatást nyújt, melyhez ugyanennyit tesz hozzá a megyei önkormányzat és az intézmény is.
Mivel több hozzászólás nem hangzott  el, kéri a testület tagjait, hogy szavazzanak.

A képviselő-testület 13 igen szavazattal, ellenszavazat és tartózkodás nélkül az alábbi határozatot hozza:

99/2010. (IX.21.) számú képviselő-testületi h a t á r o z a t

a Bursa Hungarica Felsőoktatási Önkormányzati Ösztöndíjpályázat 2011. évi fordulójához történő csatlakozásról és on-line adatbázisának használatáról.

Újszász Város Önkormányzat képviselő-testülete csatlakozik a Bursa Hungarica Felsőoktatási Önkormányzati Ösztöndíjpályázat 2011. évi fordulójához, valamint az ösztöndíjpályázathoz kapcsolódó on-line adatbázishoz.
(Jogszabályi háttér: a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007.(III.26.) Kormányrendelet.)

Erről: 1./ Képviselő-testület tagjai,
          2./ Boros Péterné jegyző
               é r t e s ü l.-

7.	Napirendi pont megtárgyalása:
(Az Újszászi Általános Iskola, Óvoda, Bölcsőde, Pedagógiai Szakszolgálat Nevelési Központ Alapító Okirata módosításának elfogadásáról szóló előterjesztés megtárgyalása.)

Molnár Péter polgármester: Az előterjesztést tárgyalta a Jogi, Ügyrendi, Összeférhetetlenségi és Vagyonnyilatkozatot-nyilvántartó, valamint Közbiztonsági Bizottság, az Oktatási, Sport és Kulturális Bizottság, valamint a Pénzügyi és Vagyongazdálkodási Bizottság. Kéri a bizottságok elnökeit, hogy tájékoztassák a testületet a bizottságok javaslatairól.

Dr Baky Endre: A jogi bizottság elfogadásra javasolja az előterjesztést.

Mérész József: A pénzügyi bizottság szintén elfogadásra javasolja az előterjesztést.

Bogárné Simon Klára: Az Oktatási, Kulturális és Sport Bizottság elfogadásra javasolja az előterjesztést. 

Molnár Péter polgármester: Elmondja, hogy jogszabályi változások miatt volt szükséges a változtatás. Kéri a testület tagjait, hogy tegyék meg hozzászólásaikat. 

H o z z á s z ó l á s o k

Molnár Dezsőné: Kérdezi, hogy a Táncsics úti volt napközi otthon nem az iskolához tartozik?

Szabó Győző: Elmondja, hogy régen a sportpálya és az épület is az iskola használatában volt, de helyrajzilag két terület és az épületet visszaadták az önkormányzatnak. Az alapító okirat módosítására a bölcsődei létszám módosítása miatt van szükség, a maximális létszám 40 főről 57 főre módosul és szerkezetileg az egész alapító okirat megváltozott. A bölcsődei létszám növelése nem jelent több felvételi lehetőséget, hiszen a gyerekeket eddig is felvették és sajnos be kell vezetniük a várakozó listát. 

Molnár Péter polgármester: Mivel több hozzászólás nem hangzott el, kéri a testület tagjait, hogy szavazzanak.

A képviselő-testület 13 igen szavazattal, ellenszavazat és tartózkodás nélkül az alábbi határozatot hozza:

100/2010. (IX.21.) számú képviselő-testületi h a t á r o z a t

Az Újszászi általános iskola, óvoda, bölcsőde, pedagógiai szakszolgálat Nevelési Központ Alapító Okiratának módosítására 

Újszász Város Önkormányzata Képviselő-testülete a polgármester előterjesztésében tárgyalta az Újszászi Általános Iskola, Óvoda, Bölcsőde, Pedagógiai Szakszolgálat Nevelési Központ többcélú közös igazgatású közoktatási intézmény Alapító Okiratának módosítására, és elfogadására vonatkozó előterjesztést, és az 1990. évi LXV. tv. 10.§-ában foglalt rendelkezésekre figyelemmel az alábbi határozatot hozza:

A Képviselőtestület az Újszászi Általános Iskola, Óvoda, Bölcsőde, Pedagógiai Szakszolgálat Nevelési Központ többcélú, közös igazgatású közoktatási intézményének Alapító Okiratát az alábbiak szerint módosítja:

 1./ Az Alapító Okirat bevezető része helyébe a következő rendelkezés lép:
„Újszász Város Önkormányzata Képviselő-testülete az államháztartásról szóló 1992. évi XXXVIII. törvény 88. § (2) bekezdése, valamint a közoktatásról szóló 1993. évi LXXIX. törvény 37. § (5) bekezdésében foglaltaknak megfelelően az alábbi alapító okiratot adja ki:”

2./ Az Alapító Okirat  2. oldalán szereplő: Kiegészítő tevékenysége: Oktatást kiegészítő tevékenység, TEÁOR 8560., megfogalmazás törlésre kerül, a Pedagógiai Szakszolgálat feladatai, és a pedagógiai szakmai szolgáltatásoknál megjelöltek, az intézmény alaptevékenységébe kerülnek át, a feladatok változatlanul hagyása mellett.

3./ Az Alapító Okirat 8. pontjában megjelölt: „Szakfeladat száma és megnevezése 2009. december 31.-ig” szakfeladat felsorolást a Képviselő-testület hatályon kívül helyezi. A 8. pont a 2010 január 01. napjától érvényes szakfeladatokat tartalmazza. A 8560112 szakfeladat szám / Pedagógiai szakszolgáltató tevékenység/ változik: 856011 szakfeladat számra, és a 8560202 szakfeladat szám /Pedagógiai szakmai szolgáltatások/ változik 856020 szakfeladat számra.

4./ A jelenleg hatályos Alapító Okirat 5. oldalán, a szakfeladatok felsorolása után következő bekezdés,  mely a kisegítő, és kiegészítő tevékenységekről rendelkezik, hatályon kívül helyezésre kerül, helyette 9. pontban kerül megfogalmazásra, a 4. oldalon:
 „9. A költségvetési szerv vállalkozási tevékenységet nem folytat.”

5./ Az Alapító Okirat 10. pontjának címe: a költségvetési szerv illetékessége és működési köre címre változik.

6./ Az Alapító Okirat 15. pontja helyébe a következő rendelkezés lép:
„15. A költségvetési szerv gazdálkodási jogköre szerinti besorolása: 
o	Önállóan működő és gazdálkodó költségvetési szerv”

7./ Az Alapító Okirat 27. pontja helyébe a következő rendelkezés lép:

„ 27. Városi Bölcsőde:   
                                   - bölcsődei csoportok száma: 4
                                   - maximális gyermek létszám: 54 fő”

Határidő: folyamatos
Felelős.:    Szabó Győző az Újszászi Nevelési Központ Igazgatója
                 
Értesülnek: l./ Képviselő-testület tagjai H.
                  2./ Szabó Győző az Újszászi Nevelési Központ Igazgatója
                  3./ Magyar Államkincstár Észak-alföldi Regionális Igazgatóság 
                       5000.Szolnok, Liget út 6.
                  4./ Polgármesteri Hivatal Pénzügyi Osztály
                  5./ Irattár

8.	Napirendi pont megtárgyalása:
(A Jász-Nagykun-Szolnok Szakképzés-szervezési Társulás létrehozásáról és működtetéséről szóló megállapodás módosításáról szóló előterjesztés megtárgyalása.)

Molnár Péter polgármester: Az előterjesztést tárgyalta az Oktatási, Sport és Kulturális Bizottság. Kéri a bizottság elnökét, hogy tájékoztassa a testületet a bizottságo javaslatáról.

Bogárné Simon Klára: Az Oktatási, Kulturális és Sport Bizottság elfogadásra javasolja az előterjesztést. 

Molnár Péter polgármester: Kéri a testület tagjait, hogy tegyék meg hozzászólásaikat. Mivel hozzászólás nem hangzott el, kéri, hogy szavazzanak.

A képviselő-testület 13 igen szavazattal, ellenszavazat és tartózkodás nélkül az alábbi határozatot hozza:

101/2010. (IX.21.) számú képviselő-testületi h a t á r o z a t

a Jász-Nagykun-Szolnok Szakképzés-szervezési Társulás  létrehozásáról és működtetéséről szóló megállapodás módosításáról

Újszász Város Önkormányzat Képviselő-testülete a helyi önkormányzatok társulásairól és együttműködéséről szóló 1997. évi CXXXV. törvény (Tt.), 4.§ (1) bekezdése b) és d) pontja, valamint a közoktatásról szóló 1993. évi LXXIX. törvény 89/B.§ (2) bekezdés alapján az alábbi határozatot hozza:

1. Újszász Város Képviselő-testülete hozzájárul Tiszafüred Város Önkormányzatának  a Jász-Nagykun-Szolnok Szakképzés-szervezési Társuláshoz 2010. szeptember 1-től történő csatlakozásához.

2.	Újszász Város Képviselő-testülete a Jász-Nagykun-Szolnok Szakképzés-szervezési Társulás társulási megállapodásának módosítását és módosításokkal egységes szerkezetbe foglalt szövegét a határozat melléklete szerinti tartalommal elfogadja.

3.  Az társulási megállapodás módosítását és a módosításokkal egységes szerkezetbe foglalt társulási megállapodást a törzskönyvi nyilvántartást vezető szervhez be kell nyújtani.

Felelős: Jász-Nagykun-Szolnok Szakképzés-szervezési Társulás Munkaszervezetének igazgatója
Határidő: döntést követő 8 munkanapon belül
A határozat végrehajtásában közreműködik: 
Humán Igazgatóság koordinálásában a Polgármesteri Hivatal szervezeti egységei

Értesülnek:   Molnár Péter polgármester
		Boros Péterné jegyző
		Képviselő-testület tagjai,
                       Karcagi Nagy Zoltán a Jász-Nagykun-Szolnok Szakképzés-
                       szervezési Társulás Társulási Tanácsának elnöke
                                               Szűcs Gyula Jász-Nagykun-Szolnok Szakképzés-szervezési 
                                               Társulás Munka-szervezetének igazgatója			

9.	Napirendi pont megtárgyalása:
(Az ÉAOP-4.1.1/2/2F-2008-0004 kódszámú, a „Modernizáció és tartalmi fejlesztés az egyenlő esélyekért Újszászon” című pályázattal összefüggő közbeszerzési eljárásról szóló előterjesztés megtárgyalása.)

Molnár Péter polgármester: Az előterjesztést tárgyalta a Közbeszerzési Bizottság. Kéri a bizottság elnökét, hogy tájékoztassa a testületet a bizottság javaslatáról.

Rózsa György: A Közbeszerzési Bizottság elfogadásra javasolja az előterjesztést. 

Molnár Péter polgármester: Elmondja, hogy a gimnáziumi felújítással kapcsolatban két közbeszerzési eljárásra kerül sor, az egyik a már lezajlott építési beruházással összefüggő a másik pedig az eszközbeszerzésre vonatkozó. 
Kéri a testület tagjait, hogy tegyék meg hozzászólásaikat. Mivel hozzászólás nem hangzott el, kéri, hogy szavazzanak.

A képviselő-testület 13 igen szavazattal, ellenszavazat és tartózkodás nélkül az alábbi határozatot hozza:

102/2010. (IX.21.) számú képviselő-testületi h a t á r o z a t

a ÉAOP-4.1.1/2/2F-2008-0004 kódszámú, a „Modernizáció és tartalmi fejlesztés az egyenlő esélyekért Újszászon” című pályázattal összefüggő eszközbeszerzésre közbeszerzési eljárás megindításáról.

Újszász Város Képviselő-testülete megtárgyalta az ÉAOP-4.1.1/2/2F-2008-0004 kódszámú, a „Modernizáció és tartalmi fejlesztés az egyenlő esélyekért Újszászon” című pályázattal összefüggő közbeszerzési eljárásról előterjesztést és döntése értelmében a közbeszerzésekről szóló 2003. évi CXXIX. törvény 251.§ (2) bekezdése szerint általános egyszerű közbeszerzési eljárást indít az eszközbeszerzésre az alábbi részekre bontva:
-	Bútorzat (nettó 15.866.850.-Ft összegben)
-	Oktatási eszközök (nettó 2.345.383.-Ft összegben)
-	Sporteszközök (nettó 647.025.-Ft összegben)
-	Elektronikai eszközök (nettó 2.736.870.-Ft összegben)
-	Szakkönyvek (nettó 80.619.-Ft összegben) beszerzésére.

Az ajánlattételi felkérés az intézmény javaslata alapján a Közbeszerzési Bizottság döntése szerint fog megküldésre kerülni.

A képviselő-testület felhatalmazza a közbeszerzési eljárás lebonyolítására Dr. Mezei Imre (5000 Szolnok, Szellő út 30.) közbeszerzési szakértőt.

Erről: 1./ Képviselő-testület tagjai,
          2./ Az ajánlattételre felkért vállalkozások székhelyükön
          3./ Dr. Mezei Imre 5000 Szolnok, Szellő út 30.
          4./ Boros Péterné jegyző
               é r t e s ü l.-

10.	Napirendi pont megtárgyalása:
(Újszász Város Önkormányzat 2010. évi Közbeszerzési Tervének módosításáról szóló előterjesztés megtárgyalása.)

Molnár Péter polgármester: Az előterjesztést tárgyalta a Közbeszerzési Bizottság. Kéri a bizottság elnökét, hogy tájékoztassa a testületet a bizottság javaslatáról.

Rózsa György: A Közbeszerzési Bizottság elfogadásra javasolja az előterjesztést. 

Molnár Péter polgármester: Kéri a testület tagjait, hogy tegyék meg hozzászólásaikat. Mivel hozzászólás nem hangzott el, kéri, hogy szavazzanak.

A képviselő-testület 13 igen szavazattal, ellenszavazat és tartózkodás nélkül az alábbi határozatot hozza:

103/2010. (IX.21.) számú képviselő-testületi h a t á r o z a t

Újszász Város Önkormányzat 2010. évi Közbeszerzési Tervének módosításáról.

Újszász Város Önkormányzat Képviselő-testülete döntése értelmében elfogadja e határozat mellékletét képező Újszász Város Önkormányzat 2010. évi Közbeszerzési Tervének módosítását.

Erről: 1./ Közbeszerzési Döntőbizottság,
          2./ Képviselő-testület tagjai,
          3./ Boros Péterné jegyző
               é r t e s ü l.-

11.	Napirendi pont megtárgyalása:
(Képviselői tiszteletdíj közcélú felajánlásáról szóló előterjesztés megtárgyalása.)

Molnár Péter polgármester: Kéri a testület tagjait, hogy tegyék meg hozzászólásaikat. Mivel hozzászólás nem hangzott el, kéri, hogy szavazzanak.

A képviselő-testület 13 igen szavazattal, ellenszavazat és tartózkodás nélkül az alábbi határozatot hozza:

104/2010. (IX.21.) számú képviselő-testületi h a t á r o z a t

Képviselői tiszteletdíj közcélú felajánlásáról.

Újszász Város Önkormányzat Képviselő-testülete Dr Szóró Magdolna képviselő 2010. szeptember havi tiszteletdíját társadalmi szervezet támogatására fordítja. Ezzel egyidejűleg tudomásul veszi, hogy döntése a 292/2009.(XII.19.) Korm.rendelet 45.§.(2) bek. c.) pont és az 54.§.(1) bek. b.) pont alapján, Újszász Város Önkormányzatának 2010. évi költségvetési rendeletében jóváhagyott személyi juttatás kiadás előirányzata és a pénzbeli juttatások előirányzata közötti előirányzat-átcsoportosítást von maga után.

Erről: 1./ Észak-Alföldi Regionális Közigazgatási Hivatal JNKSZ M.-i 
               Kirendeltsége
          2./ Képviselő-testület tagjai
          3./ Boros Péterné Jegyző
               - é r t e s ü l –

A képviselő-testület 13 igen szavazattal, ellenszavazat és tartózkodás nélkül az alábbi határozatot hozza:

105/2010. (IX.21.) számú képviselő-testületi h a t á r o z a t

Képviselői tiszteletdíj közcélú felajánlásáról.

Újszász Város Önkormányzat Képviselő-testülete Bálint Ferenc bizottsági tag 2010. szeptember havi tiszteletdíját társadalmi szervezet támogatására fordítja. Ezzel egyidejűleg tudomásul veszi, hogy döntése a 292/2009.(XII.19.) Korm.rendelet 45.§.(2) bek. c.) pont és az 54.§.(1) bek. b.) pont alapján, Újszász Város Önkormányzatának 2010. évi költségvetési rendeletében jóváhagyott személyi juttatás kiadás előirányzata és a pénzbeli juttatások előirányzata közötti előirányzat-átcsoportosítást von maga után.

Erről: 1./ Észak-Alföldi Regionális Közigazgatási Hivatal JNKSZ M.-i 
               Kirendeltsége
          2./ Képviselő-testület tagjai
          3./ Boros Péterné Jegyző
               - é r t e s ü l –

A képviselő-testület 13 igen szavazattal, ellenszavazat és tartózkodás nélkül az alábbi határozatot hozza:

106/2010. (IX.21.) számú képviselő-testületi h a t á r o z a t

Képviselői tiszteletdíj közcélú felajánlásáról.

Újszász Város Önkormányzat Képviselő-testülete Szabó Győző képviselő 2010. szeptember havi tiszteletdíját társadalmi szervezet támogatására fordítja. Ezzel egyidejűleg tudomásul veszi, hogy döntése a 292/2009.(XII.19.) Korm.rendelet 45.§.(2) bek. c.) pont és az 54.§.(1) bek. b.) pont alapján, Újszász Város Önkormányzatának 2010. évi költségvetési rendeletében jóváhagyott személyi juttatás kiadás előirányzata és a pénzbeli juttatások előirányzata közötti előirányzat-átcsoportosítást von maga után.

Erről: 1./ Észak-Alföldi Regionális Közigazgatási Hivatal JNKSZ M.-i 
               Kirendeltsége
          2./ Képviselő-testület tagjai
          3./ Boros Péterné Jegyző
               - é r t e s ü l –

B e j e l e n t é s e k

Molnár Péter polgármester: Elmondja, hogy a kastély épület felújítása során pótmunka merült fel ami igazából a várost nem terheli. A pótmunkára egy tárgyalásos eljárást folytattak le. Ugyanilyen eljárást kell lefolytatni a gimnázium esetében is. Az egészségház beruházással kapcsolatban kiosztottak egy tájékoztató anyagot a képviselő-testületnek. A városnapi rendezvény jól sikerült, volt egy állófogadás a polgármesteri hivatalban. A Kétpói hulladéklerakóval kapcsolatban elmondja, hogy a mostani üzemeltetővel felmondták a szerződést és egy In-house megoldással folytatódik az üzemeltetés. Az elkövetkezendő időszakban valószínűleg a díjat is érintheti a változás. Elmondja, hogy két nagy esőzés is volt az elmúlt időszakban a településen, a Holt-Tápió vize úgy megemelkedett, hogy el kellett rendelni az II. fokú készültséget. Elfogadták a Vis Maior kérelmüket, így a felmerült védekezési költségeket el tudták számolni. Részt vett a Takarékszövetkezet évfordulója alkalmából megrendezésre került ünnepségen. Az önkormányzat és a takarékszövetkezet komoly partnerek. A Csiszér-féle ház felújítására vonatkozó közbeszerzési eljárás kiírása folyik. Szombaton reggelre ismét vandálok járták a települést és ami az útjukba került mindent megrongáltak, eltörtek. Sajnálja, hogy a városnapi ünnepségen kevesen vettek részt a testület tagjai közül. Büszke a motoros találkozóra, amelyet közösen szerveztek, támogattak. Sok fiatalt megmozgatott és nem volt semmiféle konfliktus. A Plébános Úr megköszönte az eddigi együttműködést. A könyvtár felújításának első üteme elkészült, az automata ajtó beépítésre került.

Szabó Győző: Az elmúlt négy év utolsó ülésén vannak együtt a képviselők. Köszöni az együttműködést a képviselőknek és kívánja, hogy olyan két hét elé nézzenek, ami után is köszöntsék egymást az úton.

Dr Baky Endre: Elmondja, hogy a Vasút úti telkeket teljesen elöntötte a Holt-Tápió. Gazdák is jelezték, hogy mindent elöntött a víz. Nincs megfelelő módon megoldva a Holt-Tápió szivattyúzása. 

Molnár Péter polgármester: Értesítették a fenntartót, a jászkiséri vízügyi társulást. Két nap után jöttek ki. Kértek még egy szivattyút a víz levezetésére. A KÖZIVIZIG-től is voltak ellenőrizni és nekik is jelezték ezt a problémát. Törvénymódosítás miatt lehet, hogy január 1-jétől megszűnnek ezek a társulás anyagi forrás hiányában, de ez nem jelent megoldást. Kotorva sem volt a folyómeder hosszú évek óta. Megpróbálnak rá megoldást találni.

Eszes János: Elmondja, hogy 2002-ben 97 millió forintos kincstárjegy volt a nyitópénztárban. Miért nem hozták nyilvánosságra a választások előtt ezt a problémát. Működési célú hiány van? Végignézett minden adatot az interneten. A Szirt Invest Kft. ellen jelenleg rendőrségi eljárás folyik, eddig nem épített semmit sem. 4 milliárdos hiánya van. A kampánya során rávilágít arra is, hogy milyen pénzeket lehetne illetve lehetett volna megspórolni. Például a szociális otthon vízfogyasztása esetében az emelt összeggel 1 millióval többet fizet az intézmény. Ő nem szavazta meg a vízdíjemelést. A város ha működött 12 évig alpolgármester nélkül, akkor most is elmehet tiszteletdíjassal.

Molnár Péter polgármester: Ha a vízdíjemelést nem szavazza meg, attól még a vízdíj emelkedik. Az egészségházzal kapcsolatban kérdezi, hogy ha egy cég nem akar építeni, akkor miért vesz meg két telket 27 millió forintért, amely vételárat teljes egészében ki is fizetett.

Répási Csabáné Tóth Rozália: Szeretné ő is, ha a választások után is kezet foghatna mindenkivel, de az elmúlt 8 év után egy dolgot szeretne megérni, ha Barazuti János nem köpne minden reggel a boltja előtt elhaladva a politikai hovatartozása miatt.

Petrik Ferenc: Büszke arra, hogy 2008 szeptemberében nemet mondott, mert bebizonyosodott, hogy csirkefogó börtöntöltelékekkel nem szabad szerződést kötni és hogy a szerződés nem valósul meg, mert ezzel eladták volna Újszász egészségügyét 99 évre. Hogy miért és hogyan vette meg a telket azt nem tudja. 5,2 millió forint Vis Maiort kapott az önkormányzat. A 2000-es belvíz kapcsán a Deák Ferenc utcából a vasúton át oda vezették a vizet bármiféle engedély nélkül, ezért felméri a 6 ha terület kárát ami ezért keletkezett. Egyetért Szabó Győző képviselővel. Sokat vitatkozott, ellenkezett, de nyugodt szívvel áll fel, a lelkiismerete tiszta és senkivel szemben haragot nem táplál.

Molnár Péter polgármester: Megköszöni a közös munkát minden képviselőnek és kívánja, hogy a jövőben is tovább fejlődjön a település.
Mivel több bejelentés és napirendi pont nincs, ezért megköszöni a megjelenést és az ülést bezárja.

Kmf.

	/: Molnár Péter :/	/: Boros Péterné :/
	polgármester	jegyző